Articlo personal

L'articlo personal ye un articlo que acompanya a antroponimos en bellas luengas.

En castellano se considera que ye un vulgarismo, pero ye prou estendito en muitas zonas y en o castellano rechional de zonas catalanoparlants, en especial con antroponimos femenins, (La María, La Ramona, etcetra).

En catalán ye En y Na; sindembargo l'articlo personal ye una caracteristica chenuína d'a luenga (pero en retacule), y no deriva d'a mesma radiz latina que l'articlo normal, remontando-se a Dominus, Domini, Domina, etcetra, estando un equivalent a l'aragonés cheneral Don, Donya.

Se troba a sobén en a toponimia d'o Matarranya y a Tierra Alta:
Plà d'En Bot (En Val de Robres).
Mas d'En Cases (Entre Mazalión, Val d'Algorfa y Val Chunquera).
Barranc de Na Graus (En Beceit).
Roques d'En Benet (En Horta de Sant Joan).
Font de la'Nsonyera < Font de Na Sunyera (En Penyarroya de Tastavins).

En l'aragonés medieval d'as comarcas churras y talment d'o Baixo Aragón (d'alcuerdo con una referencia provenient d'Arinyo), se fació servir sindembargo l'articlo personal catalán En, Na y ye documentato en Aragón en os sieglos XI y XII como elementos romances en meyo d'os textos latíns.

Categoría:Morfolochía
Personal